MUP ZDK: Mirna novogodišnja noć

Novogodišnja noć na području Zeničko-dobojskog kantona i Zenice protekla je mirno i bez većih incidenata, potvrdio je dežurni operativni u MUP-u ZDK.

Zabilježena su tri slučaja narušavanja javnog reda i mira i jedno krivično djelo, a policija je evidentirala šest vozača koji su upravljali vozilom u alkoholisanom stanju.

Za zeničke vatrogasce protekla 24 sata protekla su mirno, pri čemu je bilo potrebe za samo jednom intervencijom i to na gašenju otpada u ulici Juraja Najdharta.

U službi hitne pomoći zeničkog Doma zdravlja iza ponoći obavljeno je 13 pregleda te pet intervencija na terenu.

U Kantonalnoj bolnici Zenica u protekla 24 sata rođeno je devet beba, od čega pet dječaka i četiri djevojčice.

Jutros u 7 sati u zeničkoj bolnici rođena je prva beba-djevojčica u Novoj 2021. godini.